**BOTN**

Høgdemeter over havet: 550 m

Lengde: 1 km

Tid: 0,5 – 1 time ein veg

Gradering: lett tur

Vegskildring: Følg Fylkesveg 572 frå Granvin og ta av til venstre etter ca 200 m frå Espelandsdalen Camping. Ta av rett over brua. Her kan du parkere ved dei store avsagde trestammene. Det er merka ein sti til Espelandsfossen med eit eige skilt. Følg stien lett venstre oppover i eit bekkeleie. Her kan det vera noko vått og gjørmete. Du kjem raskt til ei hytte med nr 1081 kor det er sett ned eit raudt skilt med pil til venstre. Følg denne til du kjem fram til fossen. (10–15 minutt).

Ved fossen må du ta bilder og nyta synet!

No skal du følgja merka sti til høgre inn i skogen. Denne stien er bratt, men enkel å følgja. Etter ei stund kjem du til ei gammal grind og no går stien noko nedover før siste stigning. Då er du kome rett over fossen og her kan det også vera noko myrete. Stien er fin og lett å finna heile vegen. Du ser raskt tre stølar framfor deg når du er kome opp. Turkassa er å finna på stølen i midten.

Turtips! Du ser Olsskavlen rett fram i himmelsynet 1576 moh.

GOD TUR!